Այս այցը նախորդներից տարբերվում է նրանով, որ եւ այցի ծրագրում, եւ տեղի ունեցած խորհրդակցության ժամանակ ավելի մեծ տեղ ենք հատկացրել մարզի արդյունաբերական ձեռնարկությունների վերականգնման, աշխատատեղերի ստեղծման խնդրին: Նախորդ այցերի ժամանակ հիմնական հարցը եղել է աղետի գոտու վերականգնումը, շինարարական ծրագրերի իրականացումը: Այսօր կայացած խորհրդակցության ժամանակի հիմնական մասը մենք տրամադրել ենք արտադրական հզորությունների վերականգնման, աշխատատեղերի ստեղծման հարցերին: Մեկ շաբաթվա ընթացքում կկազմվի արձանագրություն, որի բոլոր կետերը անպայման իրագործվելու են: Ես աղետի գոտում ունեմ արձանագրությունների հարյուր տոկոսանոց կատարողական` եւ Լոռու, եւ Շիրակի մարզում: